Vrystaat-busongeluk: Dodetal bevestig; moegheid glo oorsaakFoto: Halo Aviation Volgens Malakoane is 11 mense in die ongeluk dood en 59 mense beseer. Hy het gesê een kritiek beseerde persoon is per helikopter na Bongani-hospitaal in Welkom vervoer terwyl die ander 20 kritiek beseerdes met ambulanse na onderskeidelik Bongani-hospitaal en Boitumelo-hospitaal in Kroonstad vervoer is. Die ander beseerdes is na hospitale in Winburg en Virginia vervoer. Malakoane het intussen gesê die beseerdes sal later na hospitale nader aan hul huise oorgeplaas word. Maroela Media het vroeër berig die bus het ANC-ondersteuners van Port Elizabeth vervoer toe dit langs die N1 omgeslaan het. Die ANC-ondersteuners het Saterdag die party se verkiesingsmanifesbekendstelling bygewoon. Volgens Malakoane het die bestuurder van die bus vermoedelik aan die slaap geraak. “Die ANC het met leedwese kennis geneem van die noodlottige ongeluk in die Vrystaat,” het Zizi Kodwa, woordvoerder van die party, vroeër gesê.